Datum: 30. 10. 2018

Spoštovani,

posredujemo vam odgovore na vprašanja gospodarskih subjektov za javno naročilo št. JHL-29/18 STORITVE NADZORNIKA SKLADNO Z GRADBENIM ZAKONOM PRI IZVAJANJU PROJEKTA KOMUNALNA IN PROMETNA UREDITEV OBMOČIJ SOČASNO Z GRADNJO KANALIZACIJE PO PROJEKTU ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA - DEL 3: DOGRADITEV JAVNE KANALIZACIJE V AGLOMERACIJAH V MOL VEČJIH OD 2000 PE, ki smo jih prejeli preko Portala javnih naročil.

VPRAŠANJE:

Naročnika naprošamo za podajo ocenjene vrednosti storitev nadzora in za podajo ocenjene vrednosti GOI del.

ODGOVOR:

Ocenjena vrednost naročila ni javno objavljena.

VPRAŠANJE:

Spoštovani, naročnika naprošamo za podaja pojasnila vezano na tehnično, strokovno in kadrovsko sposobnost in sicer za zahtevanega vodjo nadzora in zahtevane pooblaščene inženirje (za področje GO del in EI del):

1. Vodja nadzora: kot navajate, mora biti vodja nadzora iz stroke, ki glede na vrsto del prevladuje in mora izpolnjevati pogoje iz GZ in ZAID. Ali pravilno razumemo da za vodjo nadzora zahtevate ali pooblaščenega arhitekta (PA) ali pooblaščenega inženirja (PI)?

2. Pooblaščeni inženirji (PI): kot navajate mora ponudnik zagotoviti 6 pooblaščenih inženirjev oz. odgovornih nadzornikov iz področja gradbeno obrtniških del in 2 pooblaščena inženirja oz. odgovorna nadzornika iz področja elektro inštalacijskih del. Ali dejansko zahtevate tudi za ta segment del pooblaščene inženirje (PI) ali lahko to funkcijo izvajajo tudi nadzorni inženirji (NI), kot to tudi predvideva veljavna zakonodaja?

3. Dodatni ključni kader: kot navajate v segmentu meril za izbor, točkujete tudi dodatni ključni kader in sicer največ dva nadzornika za področje gradbeno obrtniških del in enega nadzornika za področje elektro inštalacijskih del. Glede na to, da gre za dodatne nadzornike prosimo za pojasnilo ali tudi v tem delu zahtevate pooblaščene nadzornike (PI) in ne nadzornik inženirjev (NI)?

ODGOVOR:

1. Skladno z veljavno zakonodajo mora biti vodja nadzora imenovan s področja stroke, ki glede na vrsto del prevladujejo, kar so v danem primeru gradbeno-obrtniška dela. Glede na navedeno mora ponudnik za vodjo nadzora imenovati osebo, ki je v imenik IZS vpisana kot PI s področja gradbeništva.

2. Ponudnik na funkcijo odgovornih nadzornikov iz področja gradbeno obrtniških del in elektro del lahko imenuje osebo, ki je vpisana v imenik IZS kot nadzorni inženir (NI) ali pooblaščeni inženir (PI), pri čemer mora imenovana oseba ustrezati izpolnjevanju tudi ostalih referenčnih pogojev.

3. Ponudnik na funkcijo odgovornih nadzornikov iz področja gradbeno obrtniških del in elektro del lahko imenuje osebo, ki je vpisana v imenik IZS kot nadzorni inženir, (NI) ali pooblaščeni inženir (PI), pri čemer mora imenovana oseba ustrezati izpolnjevanju tudi ostalih referenčnih pogojev.

Odgovori na vprašanja so bili dne 30. 10. 2018 objavljeni tudi na Portalu javnih naročil.

Lepo pozdravljeni!

JAVNI HOLDING Ljubljana, d.o.o.

Sektor za javna naročila